อาเล็กซ์ เพียร์ซ

อาเล็กซันเดอร์ เจมส์ เพียร์ซ (เกิดวันที่ 9 พฤศจิกายน ค.ศ. 1988) เป็นนักฟุตบอลผู้เล่นในตำแหน่งกองหลังให้กับมิลล์วอลล์และทีมชาติสาธารณรัฐไอร์แลนด์ เขาเคยลงเล่น 2 นัดให้กับทีมชาติสกอตแลนด์รุ่นอายุไม่เกิน 21 ปี แต่ในระดับชุดใหญ่ เขาเล่นให้กับสาธารณรัฐไอร์แลนด์ โดยเขายิงประตูได้ตั้งแต่นัดแรกที่ได้ลงเล่น ในนัดที่พบกับโอมานใน ค.ศ. 2012

ทีมชาติ 
แม้ว่าจะเกิดในอังกฤษ เพียร์ซผ่านการคัดเลือกเข้าสู่ทีมชาติสกอตแลนด์โดยบิดามารดา และได้เล่นให้กับชุดเยาวชน เขาลงเล่นนัดแรกให้กับทีมชาติสกอตแลนด์รุ่นอายุไม่เกิน 21 ปีในนัดที่แพ้นอร์เวย์ 4–1 เมื่อวันที่ 20 พฤษภาคม ค.ศ. 2008

นอกจากนี้ เพียร์ซยังสามารถเลือกเล่นให้กับสาธารณรัฐไอร์แลนด์ได้ เพราะเขาเคยเล่นให้กับไอร์แลนด์ในระดับฟุตบอลโรงเรียน ดังนั้น เขาจึงเปลี่ยนไปเล่นให้กับทีมชาติสาธารณรัฐไอร์แลนด์ชุดใหญ่ โดยในเดือนตุลาคม ค.ศ. 2011 เขากล่าวว่า "ประเทศที่ผมต้องการจะเล่นให้ คือไอร์แลนด์"

เพียร์ซถูกเรียกติดทีมชาติสาธารณรัฐไอร์แลนด์ครั้งแรกเมื่อวันที่ 8 กันยายน ค.ศ. 2012 สำหรับนัดกระชับมิตรที่จะพบกับโอมานในอีกสามวันข้างหน้า เขาสามารถทำประตูได้ตั้งแต่นัดแรกที่เขาได้ลงเล่น ช่วยให้เอาชนะไปได้ 4–1 ในวันที่ 11 กันยายน ค.ศ. 2012 ต่อมาในวันที่ 3 กันยายน ค.ศ. 2014 เขาทำประตูปิดกล่องในนัดที่เอาชนะโอมานอีกครั้งด้วยผล 2–0

อ้างอิง

แหล่งข้อมูลอื่น 
 ประวัติโดยย่อของอาเล็กซ์ เพียร์ซ ที่ Reading F.C.
 
 บทสัมภาษณ์ กับ BBC Sport
 สถิติกับทีมสกอตแลนด์ ที่ the Scottish FA

นักฟุตบอลชาวไอริช
นักฟุตบอลทีมชาติสาธารณรัฐไอร์แลนด์
นักฟุตบอลชาวสกอตแลนด์
นักฟุตบอลชาวอังกฤษ
ชาวอังกฤษเชื้อสายไอริช
ชาวอังกฤษเชื้อสายสกอตแลนด์
กองหลังฟุตบอล
ผู้เล่นสโมสรฟุตบอลเรดิง
ผู้เล่นสโมสรฟุตบอลนอร์แทมป์ตันทาวน์
ผู้เล่นสโมสรฟุตบอลบอร์นมัท
ผู้เล่นสโมสรฟุตบอลนอริชซิตี
ผู้เล่นสโมสรฟุตบอลเซาแทมป์ตัน
ผู้เล่นสโมสรฟุตบอลดาร์บีเคาน์ตี
ผู้เล่นสโมสรฟุตบอลบริสตอลซิตี
ผู้เล่นสโมสรฟุตบอลมิลล์วอลล์
ผู้เล่นในพรีเมียร์ลีก
ผู้เล่นในฟุตบอลลีกอังกฤษ
บุคคลจากเทศมณฑลออกซฟอร์ดเชอร์